ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 24/2546เรื่อง หลักเกณฑ์และวิธีการเกี่ยวกับมูลค่าต่อหน่วยและการคํานวณจํานวนหน่วยของกองทุนสํารองเลี้ยงชีพ เพื่อให้สมาชิกกองทุนสํารองเลี้ยงชีพสามารถติดตามผลการจัดการกองทุนสํารองเลี้ยงชีพของบริษัทจัดการได้ในเชิงเปรียบเทียบ ไม่ว่าเป็นการเปรียบเทียบผลการดําเนินการของกองทุนสํารองเลี้ยงชีพนั้นเองในแต่ละช่วงเวลา หรือเป็นการเปรียบเทียบผลการดําเนินการกับกองทุนสํารองเลี้ยงชีพอื่นที่มีนโยบายการลงทุนเป็นอย่างเดียวกัน จึงควรกําหนดหลักเกณฑ์เกี่ยวกับการแสดงผลประโยชน์ของสมาชิกกองทุนสํารองเลี้ยงชีพในรูปหน่วยกองทุนสํารองเลี้ยงชีพ โดยผลประโยชน์ของสมาชิกแต่ละรายจะถูกแบ่งเป็นหน่วย แต่ละหน่วยจะมีมูลค่าที่เป็นเครื่องชี้วัดผลการจัดการของบริษัทจัดการได้ ซึ่งบริษัทจัดการจะต้องแสดงผลประโยชน์ของสมาชิกในรูปหน่วยกองทุนสํารองเลี้ยงชีพให้เป็นไปตามระบบและมาตรฐานที่กําหนดไว้ในประกาศนี้ และในกรณีที่ประกาศมิได้กําหนดหลักเกณฑ์และวิธีการในเรื่องใดไว้ บริษัทจัดการต้องจัดการกองทุนสํารองเลี้ยงชีพโดยคํานึงถึงประโยชน์ที่ดีที่สุดของสมาชิกกองทุนสํารองเลี้ยงชีพโดยรวมเป็นสําคัญ และในกรณีที่เป็นเรื่องผลประโยชน์ระหว่างสมาชิกด้วยกันเอง บริษัทจัดการต้องแสดงการจัดสรรผลประโยชน์ให้สมาชิกอย่างเท่าเทียมกัน หากสมาชิกเหล่านั้นอยู่ในเงื่อนไขหรือปัจจัยเดียวกัน อาศัยอํานาจตามความในข้อ 17/1 ข้อ 18/2 และข้อ 18/3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 16/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 4) ลงวันที่ 3 กรกฎาคม พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 25/2544 เรื่อง การกําหนดมูลค่าต่อหน่วยที่ตราไว้ของกองทุนสํารองเลี้ยงชีพ หลักเกณฑ์และวิธีการในการคํานวณจํานวนหน่วยและมูลค่าต่อหน่วยกองทุนสํารองเลี้ยงชีพ และการให้บริษัทจัดการดําเนินการในกรณีที่มูลค่าต่อหน่วยกองทุนสํารองเลี้ยงชีพไม่ถูกต้อง ลงวันที่ 12 กรกฎาคม พ.ศ. 2544ข้อ ๒ ในประกาศนี้ "มูลค่าต่อหน่วย" หมายความว่า มูลค่าต่อหน่วยกองทุนสํารองเลี้ยงชีพ ซึ่งคํานวณโดยนํามูลค่าทรัพย์สินสุทธิหารด้วยจํานวนหน่วยทั้งหมด ณ วันที่คํานวณมูลค่าต่อหน่วยนั้น"กองทุน" หมายความว่า กองทุนสํารองเลี้ยงชีพที่นายจ้างและลูกจ้างตกลงกันจัดตั้งขึ้นตามพระราชบัญญัติกองทุนสํารองเลี้ยงชีพ พ.ศ. 2530 "จํานวนหน่วย" หมายความว่า จํานวนหน่วยกองทุนสํารองเลี้ยงชีพ "วันคํานวณจํานวนหน่วย (trade date)" หมายความว่า วันคํานวณจํานวนหน่วยเพื่อเพิ่มหรือลดจํานวนหน่วยให้แก่สมาชิก ซึ่งเป็นวันที่บริษัทจัดการและกองทุนกําหนดไว้ในสัญญาแต่งตั้งบริษัทจัดการ "การชดเชยมูลค่า" หมายความว่า การเพิ่มหรือลดจํานวนหน่วยให้แก่สมาชิกที่ยังคงมีสมาชิกภาพอยู่ในกรณีที่มูลค่าต่อหน่วยไม่ถูกต้อง หรือการจ่ายเงินให้แก่สมาชิกที่สิ้นสมาชิกภาพซึ่งมีมูลค่าเท่ากับส่วนต่างของมูลค่าต่อหน่วยที่ไม่ถูกต้องกับมูลค่าต่อหน่วยที่ถูกต้องแทนการเพิ่มหรือลดจํานวนหน่วยข้อ ๓ ให้บริษัทจัดการคํานวณมูลค่าต่อหน่วยโดยสะท้อนให้เห็นถึงผลการดําเนินงานที่แท้จริงของกองทุน เงินที่มิได้เกิดจากผลการดําเนินงานให้นํามาคํานวณเป็นจํานวนหน่วย เว้นแต่เป็นจํานวนที่ไม่มีนัยสําคัญให้นํามาคํานวณมูลค่าต่อหน่วยได้ข้อ ๔ มูลค่าต่อหน่วยที่ตราไว้ต้องมีมูลค่าสิบบาท เมื่อมีการจดทะเบียนกองทุนตามมาตรา 8 แห่งพระราชบัญญัติกองทุนสํารองเลี้ยงชีพ พ.ศ. 2530 แล้ว ให้บริษัทจัดการคํานวณจํานวนหน่วยให้แก่สมาชิกครั้งแรกในวันที่บริษัทจัดการได้รับเงินสะสมและเงินสมทบครั้งแรกเข้ากองทุนพร้อมทั้งข้อมูลทะเบียนสมาชิกที่ครบถ้วนแล้ว โดยใช้มูลค่าต่อหน่วยที่ตราไว้ตามที่กําหนดในวรรคหนึ่งเป็นมูลค่าในการคํานวณข้อ ๕ ในการคํานวณจํานวนหน่วยหรือมูลค่าต่อหน่วย การปรับปรุงรายการ การแก้ไขมูลค่าต่อหน่วยและการชดเชยมูลค่า ให้บริษัทจัดการดําเนินการโดยคํานึงถึงผลประโยชน์ที่ดีที่สุดของบรรดาสมาชิกกองทุนเป็นสําคัญ และบริษัทจัดการต้องดําเนินการดังกล่าวต่อสมาชิกกองทุนแต่ละรายอย่างเท่าเทียมกัน เว้นแต่โดยผลของกฎหมายทําให้บริษัทจัดการไม่สามารถปฏิบัติต่อสมาชิกแต่ละรายได้อย่างเท่าเทียมกัน หรือโดยเงื่อนไขและปัจจัยของสมาชิกแต่ละรายแตกต่างกันอันเป็นเหตุให้บริษัทจัดการไม่สามารถปฏิบัติเช่นนั้นได้ หรือบริษัทจัดการได้ดําเนินการตามแนวทาง (guideline) ที่สํานักงานกําหนดไว้ข้อ ๖ ให้บริษัทจัดการจัดให้มีวันคํานวณจํานวนหน่วย (trade date) ของแต่ละกองทุนอย่างน้อยสัปดาห์ละหนึ่งวัน และในการคํานวณเพื่อเพิ่มหรือลดจํานวนหน่วยให้แก่สมาชิก ให้ใช้มูลค่าต่อหน่วย ณ สิ้นวันคํานวณจํานวนหน่วยที่จะถึงเร็วที่สุด โดยให้เพิ่มหรือลดจํานวนหน่วยให้แก่สมาชิกในวันถัดจากวันคํานวณจํานวนหน่วยข้อ ๗ บริษัทจัดการอาจเลื่อนวันคํานวณจํานวนหน่วย (trade date) ได้ ในกรณีที่ปรากฏเหตุดังต่อไปนี้ (1) ตลาดหลักทรัพย์แห่งประเทศไทยหรือศูนย์ซื้อขายหลักทรัพย์ไม่สามารถเปิดทําการซื้อขายได้ตามปกติ (2) มีประกาศสํานักงานให้บริษัทจัดการเลื่อนวันคํานวณจํานวนหน่วย (trade date) ออกไป โดยมีวัตถุประสงค์เพื่อคุ้มครองประโยชน์ของสมาชิก หรือเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน (3) เมื่อมีเหตุจําเป็นทําให้บริษัทจัดการไม่สามารถจําหน่าย จ่าย โอนหลักทรัพย์หรือทรัพย์สินของกองทุน หรือไม่สามารถคํานวณมูลค่าทรัพย์สินสุทธิของกองทุนได้อย่างเป็นธรรมและเหมาะสม โดยบริษัทจัดการต้องได้รับความเห็นชอบจากคณะกรรมการกองทุน เว้นแต่จะได้ตกลงกันเป็นอย่างอื่นไว้ในสัญญาแต่งตั้งบริษัทจัดการข้อ ๘ ในกรณีที่มูลค่าต่อหน่วยไม่ถูกต้อง ให้บริษัทจัดการแก้ไขให้ถูกต้องโดยเร็ว และหากมูลค่าต่อหน่วยที่ไม่ถูกต้องนั้นต่างจากมูลค่าต่อหน่วยที่ถูกต้องตั้งแต่ร้อยละ 0.5 ของมูลค่าต่อหน่วยที่ถูกต้องและตั้งแต่หนึ่งสตางค์ขึ้นไป ให้บริษัทจัดการจัดส่งรายงานให้แก่คณะกรรมการกองทุนภายในเดือนถัดจากเดือนที่แก้ไขมูลค่าต่อหน่วยหรือการชดเชยมูลค่าเสร็จสิ้น โดยรายงานดังกล่าวต้องมีรายการอย่างน้อยดังต่อไปนี้ (1) มูลค่าต่อหน่วยที่ไม่ถูกต้อง (2) มูลค่าต่อหน่วยที่ถูกต้อง (3) สาเหตุที่ทําให้มูลค่าต่อหน่วยไม่ถูกต้อง (4) การดําเนินการของบริษัทจัดการเมื่อพบว่ามูลค่าต่อหน่วยไม่ถูกต้อง ในระหว่างที่แก้ไขมูลค่าต่อหน่วย บริษัทจัดการต้องจัดทํามาตรการป้องกันและอาจหยุดการคํานวณเพื่อเพิ่มหรือลดจํานวนหน่วยได้ไม่เกินเจ็ดวันทําการติดต่อกัน เว้นแต่จะได้รับความยินยอมจากคณะกรรมการกองทุนข้อ ๙ ในการเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุน ให้บริษัทจัดการเปิดเผยข้อมูลดังกล่าวในลักษณะดังต่อไปนี้ (1) เปิดเผยจํานวนหน่วยและมูลค่าต่อหน่วยเป็นตัวเลขโดยมีทศนิยมสี่ตําแหน่งโดยใช้วิธีการปัดเศษทศนิยมตามหลักสากล (2) เปิดเผยมูลค่าทรัพย์สินสุทธิของกองทุนเป็นตัวเลขโดยมีทศนิยมสองตําแหน่งโดยใช้วิธีการปัดเศษทศนิยมตามหลักสากลข้อ ๑๐ ประกาศนี้ใช้บังคับตั้งแต่วันที่ 1 มกราคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 19 กันยายน พ.ศ. 2546 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์